35. schôdza NR SR - 3.deň - A. dopoludnia
Dátum: 2025-05-29
Poslanec: Matovič, Igor (SLOVENSKO)
Druh vystúpenia: Vystúpenie v rozprave

69. Niekam sa mi stratil predkladateľ, zrejme nemal odvahu tu teraz sedieť, lebo mne to nejako nevychádza. Pred voľbami ste tu robili obrovskú kampaň na Slovensku, že v Amerike máte takého kamaráta, ktorý sa volá Trump, u ktorého všetko vybavíte, a keď sa stane teda prezidentom, na Slovensku bude na ružiach ustlaté. Potom som registroval nejaké vystúpenie istého Roberta Fica a ten potom tam bol na nejakej konferencii, tuším, čo organizoval Trump, dajme bokom, že mu venoval, tuším, tri či štyri sekundy, že mu tak maximálne zakýval, ani tú fotku si s ním nebol ochotný urobiť a nič viac, a vy teraz navrhujete zákon, ktorý má chrániť ľudí na Slovensku pracujúcich v automobilkách pred Trumpom, ktorý týmto ľuďom zobere prácu? Neviem, asi ste videli to video o tom policajnom hovorcovi v Trnave, počíta, počíta a na konci, mne to nejako nevychádza, mne to naozaj nevychádza. Druhá vec, čo mi nevychádza, tri roky tu hovoríte, ako Matovič rozhúkal verejné financie, miliardy eur povyhadzoval hore komínom. A viete, aké to bolo rozhúkanie verejných financií? Áno, že sme dali miliardy eur na kurzarbeit, ktorý vy tu dnes idete schvaľovať ešte navyše, aby mohol byť použitý aj v automobilkách. Tak, tak ako? Pred vašimi voličmi, o ktorých si myslíte, že sú hlupáci, hovoríte, že Matovič tým, že dal miliardy na kurzarbeit, že zachraňoval pracovné miesta a ľudí pred tým, aby boli prepustení, tak to bolo rozhúkanie verejných financií. A teraz vy sem bez hanby prídete a hovoríte, že áno však kurzarbeit a idete zachraňovať ľudí pred vašim kamarátom Trumpom. Jedno, druhé mi nejako nevychádza. Ale čo mi vychádza, ja som z Trnavy, kde jedna automobilka sídlo má, a je to PSA alebo Stellantis sa to dnes volá, vyrábajú Citroeny, Peugeoty, Ople a všetko možné ostatné, ktoré viete, a v tej automobilke sa mal vyrábať nový elektrický model. Lip motor, investícia za 100 mil. eur, ľudia by mali na ďalšie roky zamestnanie. A viete o tom, že Stellantis sa rozhodol, že táto investícia pôjde do Španielska? A že nepôjde do Trnavy, kde sa všetko na to chystalo? A viete dôvody, aké povedali? Transakčná daň, vyššia daň z príjmu, ktorú ste vy zvýšili, vyššie zdravotné odvody, ktoré ste zvýšili, a že jednoducho ste urobili podnikateľské prostredie na Slovensku horšie, ako je dnes možné túto fabriku alebo túto investíciu umiestniť do Španielska. Takto sme dopadli. Pod vašim „manažmentom", lebo zrazu nám tu vládnu ľudia, ktorí vedia, ktorí všade všetko vybavia, všetci sa s nimi stretnú, a pozrite sa na realitu. Včera tu nejaký, čo si hovorí prezident podvodom zvolený, tu prezentoval správu o stave republiky. My sme zverejnili na našich sociálnych sieťach, áno, je to paródia, ale je to omnoho bližšie k pravde, k reálnemu stavu Slovenskej republiky. Vy ste urobili zo Slovenska krajinu, odkiaľ zahraniční investori utekajú. Vy ste urobili zo Slovenska krajinu, kde je 1 500 eur priemerná mzda a v Poľsku, ktoré na začiatku vašich vlád Roberta Fica malo o 30 % nižšie platy, je dnes priemerná mzda vyše 2 000 eur. Toto je výsledok vašich „schopností" manažovať krajinu. Celý úspech ste si postavili len na tom, že ste presvedčení o tom, že všetci vaši voliči sú hlupáci a oni si to na tých šotoch nebudú vedieť spočítať. A systematicky pätnásť rokov pri moci, keď vy ste tí, ktorí určujete smer, systematicky Slovensko utápate a ešte raz vám hovorím. Kvôli vám dve investície automobiliek za ten rok a pol na Slovensku nebudú. To, že sa budete chváliť s naším Volvom, keď sa tá fabrika bude otvárať, to áno, opäť asi sa spoliehate na to, že vaši voliči nebudú si pamätať, kto to kedy bol vybavovať a bolo to, áno, strana SaS s našou pomocou. Ale vy sa tým budete chváliť, ale na základe vašich skutkov a na základe vašich primitívností odtiaľto investori odchádzajú. Ste si uvedomili, aký devastačný dopad budú mať vaše primitívne vyjadrenia, že nemecký kancelár je führer? Však Nemecko je náš najväčší obchodný partner, je to najväčší investor na Slovensku a vy máte psychopata za premiéra, s pečiatkou 855 psychológov a psychiatrov, ktorý povie, že keď ho s tým konfrontujú novinári, že čo hovorí na to, že jeho okresná organizácia pod vedením vašeho, jak sa volá ten Goebbels, Mažgút, že pod vaším vedením vášho človeka povie o nemeckom kancelárovi, že to je führer. Len preto, lebo si dovolí povedať, že Nemci sa tu nebudú naveky skladať na eurofondy, aby vy ste ich tu rozkradli... (rečníkovi sa vypol mikrofón) Vy si uvedomujete, čo robíte zo Slovenska? Nemci sa tu majú skladať naveky na to, aby vy ste rozkrádali tie peniaze? Áno, potom Andrej Danko či už pod vplyvom, alebo bez vplyvu zrazu príde s pravdou von, v pohode, vystúpme z Európskej únie. V pohode, vám to vyhovuje, vy zo Slovenska chcete Bielorusko, Čečensko, Severnú Kóreu, však to sú lídri, s ktorými sa Robert Fico stretá. Nikto normálny sa o neho ani len neopre. Ani podpiskartu mu nedá. Ukážte mi, ktorý sem nejaký uznávaný svetový alebo európsky líder prišiel na Slovensko za Robertom Ficom za ten rok a pol. Vy ste zo Slovenska urobili čiernu dieru Európy. Vám sa podarilo prekonať Mečiara. Vtedy Slovensko bola osamelá krajina, čerstvo rozdelená a hľadali sme sa niekde. Mali sme tu Mečiara, to bolo jednoduché urobiť čiernu dieru. Ale urobiť čiernu dieru z členskej krajiny Európskej únie s takýmito primitívnymi rečami, bozkávaním sa s Putinom niekde na Červenom námestí, potľapkávaním sa s diktátormi a s tyranmi celého sveta, robením hanbu Slovenska okrádate ľudí o prácu a o budúcnosť, vyháňate naše deti a vnúčatá a zo Slovenska urobíte touto politikou skanzen. A potom sem prídete, pošlete sem tajtrlíka, ktorý okradol dôchodcov o rodičovské dôchodky úplne bez hanby, a podotýkam, to je 400 mil. eur ročne, rodičovské dôchodky, veľmi spravodlivé rodičovské dôchodky a ešte on si tu dovolí povedať, ďakujem opozícii, dohodli sme sa, že tu nikto nebude vystupovať a budeme hlasovať ešte do dvanástej o mojom návrhu, lebo on ide zachraňovať svet. Ale pred kým idete zachraňovať tých ľudí, ktorých okrádate o to zamestnanie? Pred samými sebou. A vy chcete, aby sme tu o tom nediskutovali? Keď vám na to povedali ostatní v opozícii, že nebudú diskutovať, lebo sklonia hlavičky, lebo kurzarbeit sa patrí, tak teda my nie. Vy ste tú republiku rozkradli. Vy ste zodpovední za tie zrušené a ohrozené pracovné miesta. Vy ste sa strkali do zadku Trumpovi a na tomto ste si robili kampaň a Trump na vás, s prepáčením, serie zvysoka a budú na to doplácať ľudia na Slovensku. A teraz to tu aspoň povedzte. A keď to nedokážete si priznať, tak povedzte, že to je rozkrádanie, to je tunelovanie verejných financií, lebo kurzarbeit to je podľa vás. Lebo keď my sme dávali ľuďom miliardy na to, aby ich neprepustili počas najťažšej zdravotníckej krízy v histórii za sto rokov na Slovensku, aká kedy bola od španielskej chrípky, tak vtedy ste mňa okydávali, aj nás všetkých v opozícii, ktorí vtedy vládli, že rozkrádame, tunelujeme verejné financie. Čiže áno, my sme financovali, ufinancovali sme kurzarbeity, daňové bonusy prudko zvýšené, prídavky prudko zvýšené, testovanie, očkovanie, energetická kríza, utečenecká kríza, covid, extrémna inflácia, všetko sme ufinancovali a robili sme to s dlhom 4 mld. eur ročne. Vy teraz deriete ľudí z kože a robíte ročný dlh 7 mld. eur. To je o viac jako 70 % ročne viacej zadlžujete Slovenskú republiku, naše deti a vnúčatá a naďalej sa spoliehate, že aj budúce voľby vyhráte klamstvom, lebo ste presvedčení, na tom je postavená vaša ideológia, že vaši voliči všetci sú hlupáci a nikdy nebudú hľadať pravdu. Ale už v roku 2020 práve vaši voliči, ktorí si povedali, že už sa nenechajú ďalej okrádať a klamať, nám pomohli, aby nakoniec politicky popravili Roberta Fica a toto isté sa vám stane aj v ďalších voľbách.